Friulio stadionas

Stadio Friuli (komercinis pavadinimas Dacia Arena) yra įvairios paskirties stadionas Udinėje, Italijoje. Daugiausiai naudojamas futbolo varžyboms. Jame namų rungtynes žaidžia Udinese Calcio. Pastatytas 1976 m. vietoje seno Stadio Moretti stadiono. Talpina 25 144 žiūrovus.

1990 m. stadione vyko kelios E grupės XIV pasaulio futbolo čempionato varžybos. 2005 m. UEFA Udinese Calcio klubui leido rengti UEFA Čempionų lyga varžybas, kuriuose klubas žaidė 2005–2006 m. sezone.

2012 m. miesto vadovai su Udinese klubu susitarė dėl 99 metų stadiono ir žemės nuomos.

2013 m. birželio 5 d. prasidėjo dideli stadiono atnaujinimo darbai, kainavę 50 milijonų eurų. 2015 m. sausio 15 d. buvo atidaryta naujoji arena ir paskelbtas naujasis stadiono pavadinimas – Dacia Arena.

Nuorodos 
 Stadiono nuotraukos 

Italijos futbolo stadionai